কোভিড: একদিনে রেকর্ড ২১২ জনের মৃত্যু, শনাক্ত ১০ লাখ ছাড়ালো
বাংলাদেশে গত ২৪ ঘণ্টায় করোনাভাইরাস আক্রান্ত হয়ে রেকর্ড ২১২ জনের মৃত্যু হয়েছে। গত ৭ই জুলাই ২৪ ঘণ্টায় কোভিড আক্রান্ত হয়ে মৃত্যুর সংখ্যা প্রথমবার দুইশো' ছাড়িয়েছিল।
নতুন করে করোনাভাইরাস আক্রান্ত হয়েছেন ১১ হাজার ৩২৪ জন।
এনিয়ে বাংলাদেশে মোট করোনাভাইরাস আক্রান্ত শনাক্তের সংখ্যা ১০ লাখ ছাড়িয়েছে।
স্বাস্থ্য অধিদপ্তরের সর্বশেষ তথ্যে জানা যাচ্ছে, গত একদিনে নমুনা পরীক্ষার বিপরীতে রোগী শনাক্তের হার ৩০ দশমিক ৯৫ শতাংশে পৌঁছেছে।
গত ২৪ ঘণ্টায় মারা যাওয়া ব্যক্তিদের মধ্যে সর্বোচ্চ ৭৯ জন মারা গেছেন খুলনা বিভাগে।
ঢাকা বিভাগে মারা গেছেন ৫৩ জন।
এছাড়া চট্টগ্রাম বিভাগে ২৬ জন, রাজশাহী বিভাগে ২৩ জন, ময়মনসিংহে ৮ জন এবং রংপুরে মারা গেছেন ১২জন।
সিলেটে ৬ জন এবং বরিশাল বিভাগে ৫ জন মারা গেছেন।
গত ২৪ ঘণ্টায় দেশে মোট ৩৬হাজার ৫৮৬ জনের নমুনা পরীক্ষা করা হয়।
দেশে এ পর্যন্ত মোট শনাক্ত রোগীর সংখ্যা দাঁড়িয়েছে ১০ লাখ ৫৪৩ জন।
এখন পর্যন্ত মোট মারা গেছেন ১৬ হাজার ৪ জন।
বাংলাদেশ সরকারের একটি গবেষণায় জানা গেছে যে এখন সংক্রমণের ৮০ শতাংশই ভারতে প্রথমে শনাক্ত হওয়া ডেল্টা ভ্যারিয়্যান্ট দ্বারা ঘটছে।
এমন প্রেক্ষাপটে ১লা জুলাই থেকে আরোপ করা এক সপ্তাহের 'কঠোর লকডাউন' আরও এক সপ্তাহ বাড়ানো হয়েছে, যা ১৪ই জুলাই পর্যন্ত চলবে।

বাংলাদেশে গত ২৪ ঘণ্টায় করোনাভাইরাস আক্রান্ত হয়ে রেকর্ড ২১২ জনের মৃত্যু হয়েছে। গত ৭ই জুলাই ২৪ ঘণ্টায় কোভিড আক্রান্ত হয়ে মৃত্যুর সংখ্যা প্রথমবার দুইশো' ছাড়িয়েছিল।